5 ธีมลงทุนหุ้น Small Cap ในเดือนกันยายน เลือกหุ้นเฉพาะตัวที่มีรายตัวที่มีประเด็นเฉพาะ
4 กันยายน 2564

5 ธีมลงทุนหุ้น Small Cap ในเดือนกันยายน เลือกหุ้นเฉพาะตัวที่มีรายตัวที่มีประเด็นเฉพาะ
Big caps ให้ผลตอบแทนดีกว่า small caps ในเดือน ส.ค. 64
SET50 ให้ผลตอบแทน 6.7% ในเดือน ส.ค. 2564 ดีกว่า SET และ sSET ที่ปรับเพิ่มขึ้น 5.9% และ 4.5% MTD ตามลำดับ ซึ่งเราเชื่อว่าเป็นผลจากยอดผู้ติดเชื้อโควิด-19 ที่ลดลงและอัตราการฉีดวัคซีนที่สูงขึ้นที่ช่วยเพิ่มความหวังถึงการกลับมาเปิดเศรษฐกิจในช่วงเดือน ก.ย. 2564 โดยเมื่อวันศุกร์ (27 ส.ค.) ที่ผ่านมาทาง ศบค. มีมติผ่อนปรนการล็อกดาวน์ธุรกิจบางส่วนตั้งแต่วันที่ 1 ก.ย. เป็นต้นไป หันมาดูทางด้านนักลงทุนสถาบันก็พบว่ามีสถานะซื้อสุทธิ 1.8 หมื่นลบ. ในเดือน ส.ค. 2564 จากที่ขายสุทธิ 4.4 หมื่นลบ. ในช่วง 7 เดือนแรกของปี 2564 แต่นักลงทุนต่างชาติและรายย่อยยังเป็นผู้ขายสุทธิที่ -500 ลบ. และ 1.9 หมื่นลบ. ในเดือนนี้ ตามลำดับ โดยในเชิง YTD จะพบว่านักลงทุนต่างชาติมีสถานะเป็นผู้ขายสุทธิ -9.4 หมื่นลบ. แต่เราคาดว่าแรงขายดังกล่าวจะลดลงในเดือน ก.ย. 2564 เพราะสถานการณ์โควิด-19 ในไทยที่คลี่คลายลง ทั้งยังเคลื่อนตัวช้าว่าตลาดหุ้นโลก (laggard) และมีสัดส่วนการถือครองจากต่างชาติที่ต่ำ ทั้งนี้ หุ้น small caps ที่ให้ผลตอบแทนดีกว่า big caps มาตั้งแต่เดือน มี.ค. 2563 ได้ทำให้ SET/SET50 ratio ปรับสูงขึ้นจากค่าเฉลี่ยที่ 1.47 มาเป็น 1.66 (+2.5SD ต่อค่าเฉลี่ยในช่วงปี 2540-2564) แต่ปกติแล้วหุ้น small caps จะให้ผลตอบแทนต่ำกว่าหุ้น big caps ในช่วงวัฏจักรที่ตึงตัว นักลงทุนจึงควรติดตามประเด็นการลดขนาด QE ของ Fed ในปี 2564 โดยเราแนะนำให้นักลงทุนเลือกซื้อหุ้น small caps เป็นรายตัวที่มีประเด็นเฉพาะ
กลุ่มท่องเที่ยว ขนส่ง และรับเหมาช่วยหนุน sSET ขึ้นในเดือน ส.ค.
กลุ่มที่ช่วยหนุน sSET ขึ้นในเดือน ส.ค. 2564 คือกลุ่มท่องเที่ยว (+10.5%) กลุ่มขนส่ง (+8.9%) และกลุ่มรับเหมา (+7.0%) โดยกลุ่มท่องเที่ยวได้แรงหนุนมาจาก ERW (+10.3%) และ SHR (+10.8%) ส่วนกลุ่มขนส่งมีแรงหนุนจาก WICE (+37.6%) III (+13.9%) และ BA (+12.8%) ขณะที่กลุ่มรับเหมามีแรงหนุนมาจาก TTCL (+9.1%) SYNTEC (+8.9%) และ TRITN (+8.3%) ส่วนกลุ่มที่กดดันดัชนี sSET คือกลุ่มอิเล็กทรอนิกส์ (-19.3%) กลุ่มผลิตภัณฑ์ส่วนบุคคล (-6.2%) และกลุ่มพลังงาน (-5.7%) โดยกลุ่มอิเล็กทรอนิกส์มีแรงฉุดมาจาก CCET (-19.2%) และ NEX (-9.4%) ส่วนกลุ่มผลิตภัณฑ์ส่วนบุคคลมีแรงฉุดมาจาก TNR (-7.5%) และ DDD (-6.2%) ขณะที่กลุ่มพลังงานถูกฉุดลงจาก 7UP (-56.7%) และ ETC (-9.5%)
5 ธีมลงทุนและหุ้น top picks
หุ้นที่อิงประเด็นการกลับมาเปิดเศรษฐกิจ (AEONTS SC และ SPRC)
เราคาดว่าหุ้นที่อิงประเด็นนี้จะมีกำไรที่ฟื้นตัวขึ้นในไตรมาส 4/2564 จากกิจกรรมทางเศรษฐกิจที่กลับมาเดินหน้าต่อหลังจากต้องเผชิญกับการล็อกดาวน์ในไทย
หุ้นที่มีแนวโน้มกำไรดีในปี 2564 (ASK และ CHAYO)
เราคาดว่า ASK และ CHAYO จะรายงานกำไรที่เติบโตขึ้น 38% และ 40% YoY ในปี 2564 ตามลำดับ
ธุรกิจกัญชงและกระท่อม (MEGA)
MEGA อยู่ในบรรดากลุ่มที่จะได้ประโยชน์จากการผ่อนปรนมาตรการควบคุมการใช้กัญชง กัญชา และกระท่อมในไทย
หุ้นโลจิสติกส์ (RCL)
RCL มีสถานะที่จะได้ประโยชน์จากค่าระวางที่สูงขึ้นในครึ่งหลังปี 2564 ซึ่งได้แรงหนุนมาจากการค้าโลกที่แข็งแกร่งและความหนาแน่นของท่าเรือในที่ต่าง ๆ
กลุ่มรับเหมา (SRICHA)
เราคาดว่า SRICHA จะได้ประโยชน์จากวัฏจักรการลงทุนขาขึ้นในกลุ่มพลังงานและปิโตรเคมี โดยขณะนี้บริษัทกำลังประมูลงานใหม่ 6 โครงการมูลค่ารวมที่ 8 พันลบ.
เปิดพอร์ตลงทุน >> https://bit.ly/3eC98sz
KS #KSecurities #SmallCap #Strategy
Follow us :
LINE : http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp